**K Ú P N A   Z M L U V A**

číslo u predávajúceho: číslo u kupujúceho:

uzatvorená podľa § 409 a nasl. z.č. 513/1991 Zb. Obchodného zákonníka v znení neskorších predpisov ( ďalej v texte aj ako „Zmluva“) medzi

**Z m l u v n é s t r a n y**

**P r e d á v a j ú c i :**

Sídlo:

Štatutárny orgán:

Bankové spojenie:

IBAN:

kód BIC:

IČO:

DIČ:

IČ DPH:

Telefón:

e-mail:

 (ďalej len „predávajúci“)

**a**

**K u p u j ú c i :**

Sídlo:

Štatutárny orgán:

IČO:

DIČ:

Osoby oprávnené na rokovanie:

vo veciach zmluvných:

vo veciach technických:

Bežný účet:

IBAN:

Bankový účet určený pre projekt:

IBAN:

Telefón:

e-mail:

(ďalej len „kupujúci“ alebo „objednávateľ“)

takto:

1. ÚVODNÉ USTANOVENIA
	1. Táto zmluva sa uzatvára ako výsledok verejného obstarávania v zmysle ust. §56 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“). Kupujúci na obstaranie predmetu tejto zmluvy použil prieskum trhu v zmysle §117 ZVO, predmet zákazky: Vybavenie SOŠ Medzilaborce- CNC frézovací router\_2022, pre projekt Zlepšenie vzdelávacej infraštruktúry v SOŠ polytechnickej Andyho Warhola, Duchnovičova 506, Medzilaborce, kód ITMS2014+: 302021APV6.
	2. Kupujúci za nižšie uvedených podmienok uzatvára s predávajúcim ako úspešným uchádzačom v rámci uskutočneného verejného obstarávania podľa ods. 1.1 tohto článku zmluvy túto kúpnu zmluvu za nižšie uvedených zmluvných podmienok.
	3. Predávajúci je povinný zložiť depozit vo výške 10 % z kúpnej ceny bez DPH, na bežný bankový účet kupujúceho uvedený v záhlaví Zmluvy, a to po nadobudnutí účinnosti tejto Zmluvy. Predávajúci sa zaväzuje zložiť depozit najneskôr do 5 pracovných dní od doručenia písomnej výzvy zo strany kupujúceho. Depozit je určený na zabezpečenie náhrady škody a finančných nárokov kupujúceho, ktoré mu vzniknú v prípade porušenia zmluvných povinností zo strany predávajúceho. V prípade, ak predávajúci poruší niektorú zo svojich povinností v zmysle tejto Zmluvy, a ktorej porušenie zakladá nárok na náhradu škody, zmluvnú pokutu alebo iný finančný nárok pre kupujúceho, kupujúci má právo uspokojiť svoj nárok z hodnoty depozitu. Kupujúci sa zaväzuje vrátiť predávajúcemu depozit v plnej výške alebo jeho alikvotnú časť do konca mesiaca, ktorý nasleduje po mesiaci, kedy došlo k riadnemu dodaniu predmetu zmluvy bez vád.. Predávajúci nemá právo požadovať vrátenie depozitu počas trvania zmluvného vzťahu.

Za depozit sa považuje aj banková záruka, na ktorú sa vzťahujú rovnaké podmienky ako v prípade zloženia depozitu uvedené v tomto bode zmluvy.

1. **PREDMET ZMLUVY**

2.1 Predávajúci sa touto zmluvou zaväzuje dodať kupujúcemu riadne,  včas,  v dohodnutom počte a v dohodnutej špecifikácii predmet zmluvy, ktorým sú nižšie uvedené hnuteľné veci  a previesť na neho vlastnícke právo k týmto veciam (ďalej len „**tovar**“):

|  |  |  |  |
| --- | --- | --- | --- |
| **P.č.** | **Popis – tovar****(**Uchádzač doplní názov, značku, model, typ výrobku, prípadné ďalšie identifikačné údaje.**)** | **MJ** | **Množstvo** |
| 1 |  | ks | 2 |

2.2 Technická špecifikácia a jednotkové ceny  predmetu zmluvy sú uvedené v Špecifikácii predmetu zákazky a v Cenovom formulári, ktoré tvoria Prílohu č. 1 tejto zmluvy.

2.3 Predávajúci sa zároveň zaväzuje uskutočniť všetku potrebnú inštaláciu tovaru a zaškolenie osôb určených kupujúcim k používaniu tovaru.

2.4 Kupujúci sa zaväzuje tovar prevziať a zaplatiť kúpnu cenu podľa článku 7 tejto zmluvy.

1. **VYHLÁSENIA**
	1. Predávajúci vyhlasuje, že má potrebné vedomosti, aby mohol vykonať všetky nasledujúce vyhlásenia, a berie na vedomie, že pravdivosť a úplnosť každého z týchto vyhlásení je rozhodujúcou skutočnosťou pre kupujúceho pri uzatváraní tejto zmluvy.
	2. Predávajúci vyhlasuje a zaručuje kupujúcemu, že:
2. je výlučným vlastníkom tovaru bez obmedzenia iným zmluvným vzťahom alebo dohodou s treťou osobou, či už písomnou alebo ústnou, ktorá by mohla akýmkoľvek spôsobom ovplyvniť vlastnícke právo, budúcu držbu a užívanie alebo budúcu dispozíciu s nimi, a že neprebiehajú a ani nemá vedomosť o tom, že by mohli prebiehať akékoľvek súdne alebo iné konania, ktoré by mohli mať takéto alebo obdobné následky;
3. tovar nie je zaťažený žiadnymi právami tretích osôb, najmä záložným právom, nájomným vzťahom, predkupným právom alebo inými zabezpečovacími záväzkami;
4. tovar neporušuje práva duševného vlastníctva tretích osôb;
5. kupujúceho oboznámil so všetkými právnymi vzťahmi týkajúcimi sa tovaru, že všetky tieto vzťahy sú pravdivo, úplne a presne opísané v tejto zmluve a že neexistujú žiadne iné právne vzťahy k tovaru, ktoré by neboli opísané v tejto zmluve;
6. následne po podpísaní tejto zmluvy sa zdrží akéhokoľvek konania, ktoré by prekážalo alebo bránilo prevodu vlastníckeho práva k tovaru na kupujúceho a zaväzuje sa konať tak, aby mohol splniť svoje povinnosti podľa tejto zmluvy;
7. mu nie sú známe žiadne také vady tovaru, na ktoré by mal kupujúceho osobitne upozorniť.
	1. Predávajúci berie na vedomie, že vyhlásenia uvedené v odseku 3.2 tohto článku sú pre kupujúceho podstatnou skutočnosťou na uzatvorenie tejto zmluvy a v prípade, že sa po nadobudnutí účinnosti tejto zmluvy ukáže nepravdivosť vyššie uvedených vyhlásení, bude to pre kupujúceho dôvodom na odstúpenie od tejto zmluvy.
8. **PODMIENKY DODÁVKY TOVARU**
	1. Miestom dodania tovaru podľa tejto zmluvy je sídlo kupujúceho alebo jeho elokované pracovisko, resp. organizačná zložka[[1]](#footnote-1).
	2. Predávajúci je povinný dodať tovar do miesta dodania v lehote 5 mesiacov odo dňa nadobudnutia účinnosti zmluvy, a to na základe objednávky zo strany kupujúceho.
	3. Predávajúci je povinný minimálne tri (3) pracovné dni vopred kupujúcemu písomne oznámiť presný termín dodania tovaru s uvedením dátumu a hodiny dodania. Termín odsúhlasený kupujúcim je pre zmluvné strany záväzný.
	4. Predávajúci je povinný uskutočniť inštaláciu tovaru v mieste dodania za účelom jeho sfunkčnenia a zaškoliť min. 2 osoby určené kupujúcim k používaniu tovaru, resp. všetky ďalšie požiadavky uvedené v Špecifikácii predmetu zákazky v zmysle Prílohy č. 1 tejto zmluvy.
	5. Kupujúci potvrdí prevzatie tovaru od predávajúcemu na dodacom liste resp. kupujúci potvrdí prevzatie tovaru po jeho inštalácii v mieste dodania a po zaškolení ním určených osôb k používaniu tovaru v písomnom preberacom protokole. Predávajúci je povinný odovzdať kupujúcemu aj všetky doklady vzťahujúce sa na tovar a to najmä: pokyny pre údržbu, návod na použitie, resp. návod na obsluhu tovaru a všetkých jeho častí, servisná knižka a prehlásenie o všeobecnej bezpečnosti výrobku a to v slovenskom jazyku, resp. všetky ďalšie uvedené v Špecifikácii predmetu zákazky v zmysle Prílohy č. 1 tejto zmluvy.
	6. Nebezpečenstvo vzniku škody na tovare a vlastnícke právo prechádza na kupujúceho momentom skutočného prevzatia tovaru kupujúcim od predávajúceho, nie však skôr, ako podpisom dodacieho listu resp. preberacieho protokolu.
	7. Tovar musí byť v súlade s požiadavkami, nákresmi a špecifikáciami uvedenými v prílohe č. 1 k tejto zmluve, ako aj s príslušnými zákonmi, nariadeniami, technickými normami (aj nezáväznými) aštandardmi platnými v Európskej únii a jej členských štátoch, medzinárodnými a národnými štandardmi a riadnou výrobnou praxou. Tovar, jeho označenie a balenie nesmie porušovať práva tretích osôb, najmä patenty, obchodné známky a iné práva duševného (vrátane priemyselného) vlastníctva tretích strán.
	8. Predávajúci je povinný tovar zabaliť spôsobom potrebným na uchovanie a ochranu tovaru, najmä počas jeho prepravy do miesta plnenia.
9. **ZÁRUKA**
	1. Kupujúci je povinný vykonať prehliadku dodaného tovaru s bežnou starostlivosťou najneskôr do 14 pracovných dní odo dňa prevzatia tovaru.
	2. Na základe dohody zmluvných strán sa na dodaný tovar vzťahuje záruka so záručnou dobou 24mesiacov odo dňa prevzatia tovaru kupujúcim.
	3. Predávajúci preberá záruku, že počas záručnej doby
10. tovar bude presne v súlade so všetkými špecifikáciami podľa tejto zmluvy,
11. tovar bude nový, funkčný a bezvadný v spracovaní a materiáli,
12. kupujúci získa vlastnícke právo k tovaru, neobmedzené žiadnymi záložnými právami, bremenami a skutočnými alebo uplatnenými porušeniami patentov, autorských práv alebo ochranných známok,
13. tovar bude obchodovateľný, bezpečný a vhodný na kupujúcim zamýšľané účely.
	1. V prípade výskytu vád na dodanom tovare počas záručnej doby má kupujúci práva vyplývajúce z Obchodného zákonníka, ktoré môžu byť vykonané počas celej záručnej doby. V prípade nároku na odstránenie vád tovaru je predávajúci povinný vady na vlastný účet a vlastné náklady odstrániť v primeranej lehote, najneskôr však do 15 pracovných dní od doručenia písomnej reklamácie, pokiaľ sa zmluvné strany nedohodnú písomne inak. Po márnom uplynutí tejto lehoty sa vada bude považovať za neodstrániteľnú. Nárok na odstúpenie od tejto zmluvy je možné uplatniť aj len čiastočne čo do vadnej časti dodávky tovaru. V prípade, že bude predávajúci v omeškaní s odstraňovaním vád tovaru opravou po dobu dlhšiu ako 15 pracovných dní, má kupujúci právo opraviť alebo zabezpečiť opravu vady dodaného tovaru na náklady predávajúceho.
	2. V prípade, že kupujúci z dôvodu omeškania predávajúceho, opraví alebo zabezpečí opravu vady dodaného tovaru treťou osobou, záručná doba podľa ods. 5.2 tohto článku zmluvy ostáva zachovaná v celom rozsahu.
	3. Zodpovednosť predávajúceho za vady nie je dotknutá tým, že kupujúci neoznámil predávajúcemu vady tovaru bez zbytočného odkladu potom, čo ich zistiť mal pri vynaložení odbornej starostlivosti pri prehliadke alebo kedykoľvek neskôr. Kupujúci teda môže reklamovať vady tovaru bez obmedzenia času počas celej záručnej doby. Prípadné reklamácie je kupujúci povinný uplatniť u predávajúceho písomne najneskôr do 14 pracovných dní odo dňa, keď vadu skutočne zistil, najneskôr však počas trvania záručnej doby. Uplatnenie vád tovaru a nárokov zo zodpovednosti za vady tovaru musí kupujúci uskutočniť písomne, inak sa naň neprihliada. Uplatnenie vady tovaru musí obsahovať stručný opis vady alebo toho, ako sa vada prejavuje.
14. **SANKCIE**
	1. V prípade omeškania predávajúceho s riadnym dodaním tovaru alebo jeho časti po dobu dlhšiu ako 30 pracovných dní je kupujúci oprávnený odstúpiť od zmluvy.
	2. Kupujúci si môže voči predávajúcemu uplatniť zmluvnú pokutu vo výške 0,05% z celkovej zmluvnej ceny bez DPH za dodanie predmetu zmluvy uvedenej v bode 2.1 tejto zmluvy za každý aj začatý deň omeškania s dodaním a následne s odovzdaním predmetu zmluvy podľa bodu 4.2 tejto zmluvy až do jeho prevzatia kupujúcim, okrem prvého dňa omeškania.
	3. V prípade omeškania kupujúceho so zaplatením faktúry si môže predávajúci účtovať zmluvnú pokutu vo výške 0,05% z fakturovanej čiastky za každý deň omeškania.
	4. Kupujúci je oprávnený odstúpiť od zmluvy ako celku alebo jej časti ak dodaný tovar alebo zariadenie nespĺňa ponukové technické parametre.
15. **KÚPNA CENA A PLATOBNÉ PODMIENKY**
	1. Na základe dohody zmluvných strán bola kúpna cena stanovená na sumu vo výške:

Kúpna cena bez DPH: EUR

Výška DPH (20 %): EUR

Kúpna cena celkom vrátane DPH: EUR

(slovom .................................................................................................)

* 1. Takto stanovená kúpna cena sa aplikuje počas celej doby trvania tejto zmluvy a môže byť zmenená len dohodou zmluvných strán.
	2. V kúpnej cene podľa odseku 7.1 tohto článku zmluvy sú zahrnuté všetky náklady a výdavky predávajúceho, ktoré súvisia s dodaním, s dopravou, poistením, obalovým materiálom, montážou tovaru a zaškolením osôb, resp. ďalšími požiadavkami podľa tejto zmluvy.
	3. Kúpna cena za celý predmet tejto zmluvy, resp. časť kúpnej ceny zodpovedajúca objednanej časti predmetu tejto zmluvy, úhrne však do výšky podľa ods. 7.1 tohto článku zmluvy je splatná po riadnej dodávke tovaru, resp. aj jeho časti a to vždy na základe objednávky zo strany kupujúceho, podľa článku 4. tejto zmluvy, na základe faktúry vystavenej predávajúcim v lehote do 60 dní odo dňa doručenia faktúry kupujúcemu. Faktúra bude obsahovať všetky náležitosti v zmysle všeobecne záväzných právnych predpisov a ktorej prílohou bude dodací list resp. preberací protokol potvrdený kupujúcim. Predávajúci je oprávnený vystaviť faktúru najskôr po dodaní tovaru kupujúcemu.
	4. V prípade námietok kupujúceho voči správnosti vystavenej faktúry je kupujúci túto faktúru do 5 pracovných dní odo dňa jej doručenia kupujúcemu povinný vrátiť predávajúcemu spolu s vytknutím jej nesprávnosti. V prípade oprávnených námietok sa má za to, že faktúra nebola doručená kupujúcemu.
	5. V prípade reklamácie vád dodávky tovaru až do vyriešenia reklamácie pre zmluvné strany záväzným spôsobom (právoplatné ukončenie reklamačného konania) kupujúci nie je v omeškaní s úhradou kúpnej ceny za reklamovanú dodávku tovaru alebo akúkoľvek jej časť.
	6. Kupujúci je oprávnený zadržať časť kúpnej ceny vo výške zodpovedajúcej dani z pridanej hodnoty vyúčtovanej faktúrou v prípade, ak u predávajúceho nastanú dôvody pre zrušenie registrácie pre daň z pridanej hodnoty a/alebo Finančné riaditeľstvo Slovenskej republiky zverejní predávajúceho v zozname osôb, u ktorých nastali dôvody pre zrušenie registrácie pre daň z pridanej hodnoty vedenom na portáli Finančnej správy Slovenskej republiky, a to až do času, keď predávajúci hodnoverným spôsobom preukáže kupujúcemu, že u neho tieto dôvody pominuli.
	7. Predávajúci sa zaväzuje vysporiadať svoj záväzok na daň z pridanej hodnoty z vystavenej faktúry voči správcovi dane v zákonom stanovenej lehote. V prípade nesplnenia tejto povinnosti voči správcovi dane a následného núteného ručenia kupujúceho za túto daň, sa predávajúci zaväzuje nahradiť kupujúcemu takto vzniknutú škodu v plnej výške uhradenej dane z pridanej hodnoty. Náhrada škody je splatná v lehote do desiatich pracovných dní od doručenia jej vyúčtovania predávajúcemu.
1. **DORUČOVANIE**
	1. Všetky listiny, objednávky, dokumenty, požiadavky a oznámenia vrátane tých, ktoré vyvolávajú právne účinky (ďalej len **„oznámenia**“) budú medzi zmluvnými stranami zabezpečované listami doručenými poštou alebo osobne alebo e-mailom (v tomto prípade je potrebné dokument do troch dpracovných dní doplniť aj písomne). Ak bolo oznámenie zasielané poštou, sa považuje za doručené dňom, v ktorom ho adresát prevzal alebo odmietol prevziať, alebo na tretí deň odo dňa podania zásielky na pošte, ak sa uložená zásielka zaslaná na adresu podľa ods. 8.2 vrátila späť odosielateľovi. Ak bolo oznámenie zasielané e-mailom alebo oznamované osobne v pracovný deň v čase od 8.00 hod do 16.00 hod., považuje sa za doručené v momente prenosu resp. oznámenia, inak v nasledujúci pracovný deň.
	2. Pre **kupujúceho** budú všetky oznámenia doručované alebo oznamované na nižšie uvedené údaje:

adresa:

kontaktné osoby:

 tel.:

 e-mail:

a pre **predávajúceho** budú všetky oznámenia doručované alebo oznamované na nižšie uvedené údaje:

adresa:

kontaktné osoby:

tel:

e-mail:

alebo na akúkoľvek inú adresu, faxové, telefónne alebo mobilné telefónne číslo alebo e-mailovú adresu, ktoré budú druhej zmluvnej strane vopred písomne oznámené.

* 1. Zmluvné strany sa zároveň zaväzujú oznamovať si navzájom akékoľvek zmeny údajov, ktoré sa ich týkajú a sú potrebné na prípadné uplatnenie oznámenia, najmä všetky zmeny týkajúce sa uzavretej tejto zmluvy, zmenu, či zánik ich právnej subjektivity, adresu ich sídla, zmenu štatutárneho orgánu, bydliska alebo miesta podnikania, bankového spojenia, vstup do konkurzného konania, reštrukturalizácie alebo likvidácie ktorejkoľvek zmluvnej strany. Ak niektorá zmluvná strana nesplní túto povinnosť, nebude oprávnená namietať, že neobdržala akékoľvek oznámenie, a zároveň zodpovedá za akúkoľvek takto spôsobenú škodu.
1. **SUBDODÁVATELIA**

9.1 Na plnenie predmetu zmluvy môže predávajúci využiť subdodávateľov. Predávajúci je povinný pri uzatvorení zmluvy uviesť zoznam subdodávateľov, ktorý obsahuje údaje o všetkých známych subdodávateľoch predávajúceho v čase uzatvorenia tejto zmluvy a údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia. Zoznam subdodávateľov tvorí prílohu č. 2 k tejto zmluve a obsahuje okrem uvedených údajov podiel plnenia zo zmluvy v % a stručný opis časti zmluvy, ktorá bude predmetom subdodávky.

9.2 Predávajúci je povinný písomne oznámiť objednávateľovi akúkoľvek zmenu údajov o subdodávateľovi, a to do piatich pracovných dní odo dňa, kedy sa predávajúci dozvedel o tejto zmene. Zoznam subdodávateľov predávajúceho, ktorý predávajúci predložil do času uzavretia Kúpnej zmluvy spolu s uvedením údajov o všetkých známych subdodávateľoch v zmysle § 41 zákona o verejnom obstarávaní, údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia, tvorí Prílohu č. 2 Kúpnej zmluvy.

9.3 K zmene subdodávateľa môže dôjsť len po odsúhlasení kupujúcim na základe aktualizovania Prílohy č.2 dodatkom ku Kúpnej zmluve. Predávajúci je povinný najneskôr 5 pracovných dní pred dňom, ktorý predchádza dňu, v ktorom nastane zmena subdodávateľa, písomne oznámiť kupujúcemu zámer zmeny subdodávateľa s uvedením identifikačných údajov pôvodného aj nového subdodávateľa, percentuálny podiel subdodávky vo vzťahu ku Kúpnej zmluve, predmet subdodávky a údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia (aktualizovaný zoznam subdodávateľov). V prípade zmeny subdodávateľa alebo doplnenia ďalšieho subdodávateľa počas trvania Kúpnej zmluvy, musí subdodávateľ, ktorého sa návrh na zmenu alebo doplnenie týka, spĺňať podmienky účasti týkajúce sa osobného postavenia podľa §32 ods. 1 písm. e) a  f) ZVO a zároveň nesmú u neho existovať dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní. Oprávnenie dodávať tovar alebo poskytovať službu sa preukazuje vo vzťahu k tej časti k predmetu zmluvy, ktorý má subdodávateľ plniť. Splnenie osobného postavenia nový subdodávateľ preukáže predložením relevantných dokladov. Zároveň každý takýto subdodávateľ, ktorý má povinnosť zapisovať sa do registra partnerov verejného sektora v súlade s § 11 zákona o verejnom obstarávaní, musí byt' zapísaný v registri partnerov verejného sektora. Predávajúci kupujúcemu spolu s oznámením o zmene subdodávateľa predloží doklady preukazujúce splnenie podmienok účasti podľa § 32 ods. 1 písm. e) a f) ZVO od subdodávateľa a to v originálnom vyhotovení alebo ako úradne overené kópie týchto dokladov. Náklady spojené so zabezpečením týchto dokladov znáša poskytovateľ bez nároku na ich úhradu objednávateľom. V prípade, že navrhovaný subdodávateľ bude spĺňať podmienky účasti podľa § 41 ods. 1 písm. b), kupujúci ho schváli. V prípade, že navrhovaný subdodávateľ nebude spĺňať podmienky účasti podľa § 41 ods. 1 písm. b) zákona o verejnom obstarávaní, kupujúci písomne požiada predávajúceho o jeho nahradenie. Predávajúci doručí návrh nového subdodávateľa do piatich pracovných dní odo dňa doručenia žiadosti o jeho nahradenie, ak kupujúci neurčí dlhšiu lehotu. Súčasne sa vzťahuje na nového subdodávateľa povinnosť byť zapísaný v registri partnerov verejného sektora v súlade so zákonom č. 315/2016 Z.z..

9.4 V prípade, že predávajúci nedoručí návrh nového subdodávateľa do piatich pracovných dní odo dňa doručenia žiadosti o jeho nahradenie, resp. v lehote určenej kupujúcim, bude toto kupujúci považovať za podstatné porušenie zmluvy a môže odstúpiť od zmluvy.

9.5 Kupujúci sa zaväzuje pri plnení predmetu Kúpnej zmluvy poskytnúť predávajúcemu potrebnú súčinnosť, ktorá je nevyhnutná na dosiahnutie účelu splnenia predmetu Kúpnej zmluvy.

**10 ZÁVEREČNÉ USTANOVENIA**

* 1. Právne vzťahy neupravené touto zmluvou sa riadia ustanoveniami Obchodného zákonníka č. 513/1991 Zb. v znení neskorších predpisov a súvisiacimi predpismi.
	2. Predávajúci sa zaväzuje strpieť výkon kontroly/auditu súvisiaceho s dodaním tovaru kedykoľvek počas platnosti a účinnosti príslušnej Zmluvy o poskytnutí nenávratného finančného príspevku uzavretej Predávajúcim ako prijímateľom nenávratného finančného príspevku za účelom financovania Plnení podľa Zmluvy, a to zo strany oprávnených osôb na výkon kontroly/auditu v zmysle príslušných právnych predpisov SR a EÚ, najmä zákona č. 528/2008 Z. z. o pomoci a podpore poskytovanej z fondov Európskej únie v znení neskorších predpisov, zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov a zákona 357/2015 Z.z. o finančnej kontrole a audite a o zmene a doplnení niektorých zákonov v znení neskorších a príslušnej Zmluvy o nenávratnom finančnom príspevku a jej príloh vrátane Všeobecných zmluvných podmienok pre také zmluvy a poskytnúť týmto orgánom riadne a včas všetku potrebnú súčinnosť. Porušenie tejto povinnosti Predávajúceho je podstatným porušením Zmluvy, ktoré oprávňuje Kupujúceho od Zmluvy odstúpiť.

Predávajúci a kupujúci sa dohodli a zaväzujú, že bezodkladne príjmu opatrenia na nápravu nedostatkov, zistených kontrolou/auditom/overovaním a to v lehote stanovenej kupujúcim.

10.3 Oprávnené osoby na výkon kontroly/auditu sú najmä:

a.       Poskytovateľ a ním poverené osoby,

b.       Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,

c.       Najvyšší kontrolný úrad SR a ním poverené osoby,

d.       Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu,

e.       Splnomocnení zástupcovia Európskej Komisie a Európskeho dvora audítorov,

f.        Orgán zabezpečujúci ochranu finančných záujmov EÚ,

g.       Osoby prizvané orgánmi uvedenými v písmenách a) až f) v súlade s príslušnými právnymi predpismi SR a právnymi aktmi EÚ.

10.4 Za okolnosti vylučujúce zodpovednosť sa považuje tiež konanie, resp. nekonanie a omeškanie príslušného riadiaceho orgánu, sprostredkovateľského orgánu pod riadiacim orgánom, orgánov kontroly a auditu podľa bodu 10.3. tejto Zmluvy, Európskej komisie a iných orgánov riadenia a kontroly poskytovania financovania prostredníctvom fondov EÚ, ktoré má za následok omeškanie platieb zo strany Kupujúceho Predávajúcemu.

10.5 Kupujúci má právo odstúpiť od Zmluvy v prípade neuzavretia Zmluvy o poskytnutí nenávratného finančného príspevku medzi Kupujúcim ako prijímateľom nenávratného príspevku, skončenia alebo zániku Zmluvy o poskytnutí nenávratného finančného príspevku, uzavretej medzi Kupujúcim ako prijímateľom nenávratného finančného príspevku za účelom financovania Plnení podľa Zmluvy, a to bez ohľadu na právny titul neuzavretia, skončenia alebo zániku Zmluvy o poskytnutí nenávratného finančného príspevku.

10.6 Táto Zmluva  nadobúda platnosť dňom podpisu oprávnenými zástupcami zmluvných  strán a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky v súlade s § 47a ods. 1 zákona č. 40/1964 Zb. Občiansky zákonník v znení neskorších predpisov v nadväznosti na § 5a ods. 1 a 6 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov a zároveň po splnení odkladacej podmienky, ktorou je schválenie finančnej kontroly, ak poskytovateľ príspevku z fondov EÚ neidentifikoval nedostatky, ktoré by mali alebo mohli mať vplyv na výsledok VO, pričom rozhodujúci je dátum doručenia správy z kontroly prijímateľovi. Ak boli v rámci finančnej kontroly VO identifikované nedostatky, ktoré mali alebo mohli mať vplyv na výsledok VO, zmluva nadobudne účinnosť momentom súhlasu prijímateľa s výškou ex ante finančnej opravy uvedenej v správe z kontroly a kumulatívneho splnenia podmienky na uplatnenie ex ante finančnej opravy podľa Metodického pokynu CKO č. 5, ktorý upravuje postup pri určení finančných opráv za VO.

10.8. Táto zmluva sa môže meniť alebo zrušiť iba dohodou zmluvných strán v písomnej forme.

10.9 Ak by sa dôvod neplatnosti vzťahoval len na časť tejto zmluvy, bude neplatnou len táto časť.

10.10 Táto zmluva tvorí úplnú dohodu medzi zmluvnými stranami týkajúcu sa predmetnej záležitosti. Podpisom tejto zmluvy zanikajú všetky predchádzajúce písomné a ústne dohody súvisiace s predmetom tejto zmluvy a žiadna zo zmluvných strán sa nemôže dovolávať zvláštnych v tejto zmluve neuvedených ústnych dojednaní a dohôd.

10.11 Neoddeliteľnú súčasť zmluvy tvorí Príloha č. 1, ktorá obsahuje Cenový formulár a Špecifikáciu predmetu zákazky a Prílohu č. 2 (ak relevantné).

10.12 Táto zmluva bola vyhotovená v šiestich rovnopisoch, z toho štyri pre kupujúceho a dva pre predávajúceho.

10.13 Zmluvné strany vyhlasujú, že sú plne spôsobilé na právne úkony, že ich zmluvná voľnosť nie je ničím obmedzená, že zmluvu neuzavreli ani v tiesni, ani za nápadne nevýhodných podmienok, že si obsah zmluvy dôkladne prečítali a že tento im je jasný, zrozumiteľný a vyjadrujúci ich slobodnú, vážnu a spoločnú vôľu, a na znak súhlasu ju vlastnoručne podpisujú.

V......................, dňa: ............................. V ......................., dňa: .............................

Za **..........................**: Za **........................................... :**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Príloha č. 1 špecifikácia predmetu zákazky, Cenový formulár

Príloha č. 2 – Zoznam známych subdodávateľov (vypĺňa a predkladá len úspešný uchádzač - predávajúci pri podpise zmluvy)

Príloha č. 1

**Špecifikácia predmetu zákazky, Cenový** **formulár**

Príloha č.2

**Zoznam známych subdodávateľov**

|  |  |  |  |  |  |
| --- | --- | --- | --- | --- | --- |
| **P.č.** | **Subdodávateľ**(obchodné meno, sídlo alebo miesto podnikania, IČO, osoba oprávnená konať za subdodávateľa v rozsahu meno a priezvisko, adresa pobytu, dátum narodenia) | **Kontaktná osoba**(Meno a Priezvisko, tel.číslo, email) | **Popis tovaru dodávaného****subdodávateľom**(odkaz na tovar, jeho časť, prípadne položky) | **Podiel plnenia zmluvy v % z celkového objemu**  | **Podiel plnenia zmluvy** vo finan.vyjadrení v EUR bez DPH |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

1. Miesto dodania bude presne určené v čase podpise zmluvy s úspešným uchádzačom. [↑](#footnote-ref-1)